als_Latn dik_Latn sag_Latn
Lëvizja Vetëvendosje proteston para Gjykatës Kushtetuese
Nën tingujt e Reqiuemit të Mozartit, Vetëvendosja ka vendosur kurorë në hyrje të Gjykatës Kushtetuese të Kosovës.
Prishtinë (AA) - Nën tingujt e Reqiuemit të Mozartit, Vetëvendosja ka vendosur kurorë në hyrje të Gjykatës Kushtetuese të Kosovës, vend ky i cili sipas LVV “ e ka varrosur demokracinë” në Kosovë.
Saktësisht në ora 12, “kolona mortore” e LVV, ka hyrë në oborrin e Kushtetueses dhe fillimisht, në murrin e ndërtesës së këtij institucioni ka shkruar grafitin “E nxone PDK” duke parakaluar dhe duke dal jashtë saj, për t’u kthyer tek hyrja.
Ndërkohë, njësitet e Policisë së Kosovës kanë arritur në vend ngjarje, por nuk kanë reaguar pasi protesta ishte e qetë.
Mediave të shumta, më pas ju drejtua Zgjim Hyseni, anëtarë i Këshillit të Përgjithshëm të LVV duke thënë se Gjykata Kushtetuese ka varrosur demokracinë, me vendimin e fundit që për ta është i papranueshëm. “Përmes vendimit të fundit, Gjykata Kushtetuese, duke e interpretuar e ka ndryshuar Kushtetutën. Por ky fakt nuk paraqet problem në vetvete. Kushtetuta jonë edhe ashtu ka shumë pika dhe çështje që duhen ndryshuar” tha Hyseni duke shtuar se “ajo në shumë pika të saj, paraqet kufizime, e barriera të cilat populli i Kosovës domosdo do t’i tejkaloi. Por problemi është që këto ndryshime nuk po bëhen për të zgjeruar të drejtat që ju takojnë qytetarëve për të rritur mundësinë për të realizuar të drejtat e tyre por pikërisht e kundërta”.
Përmes vendimit të fundit, sipas LVV, Kushtetuesja ka ndryshuar Kushtetutën duke e shndërruar në instrument të pushtetit aktual.
Pas përfundimit të fjalimit të Hysenit, protestuesit u shpërndan. Ndërkohë edhe Policia e Kosovës u largua dhe çdo gjë ju kthye normales.
als_Latn als_Latn als_Latn als_Latn als_Latn als_Latn als_Latn als_Latn